text: নবকৃষ্ণ দেব (English Nabakrishna Deb) যিনি রাজা নবকৃষ্ণ দেব (ইং ১০ অক্টোবর  ১৭৩৩- ২২ শে ডিসেম্বর ১৭৯৭) নামে বেশি পরিচিত ও শোভাবাজার রাজপরিবারের প্রতিষ্ঠাতা। ১৭৫৭ সালে কলকাতায় নতুন তৈরি শোভাবাজার রাজবাড়িতে তিনি ও রবার্ট ক্লাইভ প্রথম দুর্গাপূজা শুরু করেন যা কলকাতা শহরের সবথেকে পুরোনো দুর্গাপূজা। অনেক শিল্পী ও প্রজাদের উন্নয়নের জন্য ওনার অবদান আছে।
  thumb|270 px|right|রবার্ট ক্লাইভের উপস্থিতিতে শোভাবাজার রাজবাড়িতে দুর্গাপূজা
  thumb|270 px|right|বর্তমানে শোভাবাজার রাজবাড়ির দুর্গাপূজা
  
  জন্মবৃত্তান্ত 
  নবকৃষ্ণ দেব ১৭৩৩ সালের ১০ই অক্টোবর জন্মগ্রহণ করেন । তাঁর  পিতা ছিলেন রামচরণ দেব। অল্প বয়সে পিতার মৃত্যুর পর মাতার যত্নে উর্দু ও ফরাসি এবং হবে আরবি ও ইংরেজি শেখেন।
  
  প্রভাব
  পলাশির পরে কলকাতার সামাজিক সাম্রাজ্যে তিনি হয়ে উঠলেন প্রায় মুকুটহীন সম্রাট। তার সামাজিক গুরুত্ব তখন রাজনৈতিক নেতাদের থেকে বেশি। এই সামাজিক গুরুত্ব লাভে তাকে সাহায্য করেছিল তার সরকারি পদের গুরুত্ব এবং কলকাতার কোম্পানির কর্তাদের সঙ্গে তার সুসম্পর্ক। নিজের সামাজিক ভাবমূর্তি উজ্জ্বল করতে তিনি কলকাতায় ডেকে এনেছিলেন উঁচুদরের কুলীনদের। ব্রাহ্মণ পণ্ডিতদের দান করেছিলেন জমি বাড়ি। এই সবই দলপতি হওয়ার পূর্বপ্রস্তুতি। দলপতি হতে প্রয়োজন ছিল বিত্ত-বৈভব প্রদর্শন। তার মাধ্যম ছিল শ্রাদ্ধ, বিয়ে বা অন্য পারিবারিক ও সামাজিক অনুষ্ঠানে অপরিমিত অর্থব্যয়। সে কালে ধনীদের দু’হাতে দানধ্যান করাকে বদান্যতা ভাবলে ভুল হবে। দ্বিজেন্দ্রনাথ ঠাকুর বলেছেন, ‘‘বড় লোকেদের যেন একটা ধারণা ছিল যে ভাল মন্দ বিচার না করিয়া খুব খরচ করিতে পারিলেই সমাজের মধ্যে প্রতিপত্তি বৃদ্ধি পাইবে।’’ মাতৃশ্রাদ্ধে নবকৃষ্ণ দেবের ন’লক্ষ টাকা খরচের পিছনে এই উদ্দেশ্য উঁকি দেয়।  তাঁর মাতৃশ্রাদ্ধ উপলক্ষে যে সভা হয় এবং যেখানে সমবেত অভ্যাগত ও পণ্ডিতগণের আবাসস্থল এবং কাঙালিদের জন্য পণ্যবীথিকা সংস্থাপিত হয়, তা থেকে উক্ত অঞ্চলের নামকরণ হয় সভাবাজার বা শোভাবাজার (পূর্ব নাম রাসপল্লি)। ১৭৬৬ খ্রিস্টাব্দে লর্ড ক্লাইভের চেষ্টায় তিনি 'মহারাজা বাহাদুর' উপাধি ও ৬-হাজারি মনসবদারের পদ পান। তাঁর অধীনে আরজবেগী দপ্তর,মালখানা, চব্বিশ পরগনার মাল আদালত তহশিল দপ্তর প্রভৃতি ছিল। পরে তিনি কোম্পানির কমিটির রাজনৈতিক বেনিয়ান হন।
  
  তিনি ও তার অনুগামী প্রায় শতাধিক বছর ধরে ক্ষমতা ও প্রভাব বহাল রেখেছিলেন।
  
  দুর্গাপূজা 
  
  ১৭৫৭ খ্রিস্টাব্দে পলাশীর যুদ্ধে বিজয় লাভে শোভাবাজার রাজবাড়িতে রাজা নবকৃষ্ণ দেব লর্ড ক্লাইভের সম্মানে দুর্গাপূজার আয়োজন করে বিজয় উৎসব পালন করেন। সেই থেকে প্রতি বৎসর শোভাবাজার রাজবাড়িতে দুর্গাপূজার আয়োজন হয়ে থাকে।
  
  রাজ পরিবার
  
  মৃত্যু
  ১৭৯৭-এর ২২ ডিসেম্বর  নবকৃষ্ণ ঘরে পালঙ্কে শুয়ে মারা যান সকলের অলক্ষ্যে।
  
  গ্যালারি
  
  তথ্যসূত্র 
  
  সুবোধচন্দ্র সেনগুপ্ত ও অঞ্জলি বসু সম্পাদিত সংসদ বাংলা চরিতাভিধান সাহিত্য সংসদ প্রকাশিত । ISBN 978-81-7955-135-6 (Vol.1)
  
  বহিঃসংযোগ 
   Deb Raja Nabakrishna Deb
  
  বিষয়শ্রেণী:১৭৩৩-এ জন্ম
  বিষয়শ্রেণী:১৭৯৭-এ মৃত্যু
  বিষয়শ্রেণী:কলকাতার ইতিহাস
  বিষয়শ্রেণী:বাংলার ইতিহাস
  বিষয়শ্রেণী:কলকাতার ব্যক্তি
  বিষয়শ্রেণী:ভারতের ইতিহাস
  বিষয়শ্রেণী:বাঙালি শাসক
  
  en:Durga Puja
title: নবকৃষ্ণ দেব